Frank Coetzee - Mans Keuses En Gevolge
Mans Keuses En Gevolge
As mens mooi dink dan IS dit so dat vrouens amper "geprogrammeer" is om aangetrokke te voel tot sterk en "harde" mans wat hu
As mens mooi dink dan IS dit so dat vrouens amper "geprogrammeer" is om aangetrokke te voel tot sterk en "harde" mans wat hulle kan beskerm en versorg en tot onlangs soos 100 of 200 jaar gelede het dit perfek sin gemaak want voor dit MOES mans hard en sterk wees om vir hulle vrou en kinders te sorg en te beskerm.
Met die koms van die moderne eeu het mense verander maar nie die programmering nie en mens hoef maar net te kyk na skole, klubs, universiteite en die sosiale lewe om te sien rondom watter soort mans vrouens draai. Die sterk tipe, die harde tipe wat gevoellose baas is. Kyk maar objektief na die mans rondom jou en as jy daardie "wow" tinteling en aangetrokkenheid VOEL, gaan staan stil en vergelyk daai man met een van die stil, rustige mans wat jy verby gekyk het.
Watter van daardie twee groepe is die MEES waarskynlikste om jou seer te maak, om nie juis oor JOU en jou gevoelens te worry nie? Watter een van daardie twee groepe sal vir jou koffie in die bed aandra, jou op sy hande dra?
'n Mens, die samelewing en alles pas mettertyd aan by omstandighede en met die moderne eeu is krag en hard wees nie meer belangrik vir beskerming en oorleweing nie maar het omgeskakel in ander soort sterk en hard wees en het dit gemanifesteer in traak-my-nie-agtigheid en gevoelloosheid, die EIE EK en dat vrouens daardeur AANGETREK word en dit dus letterlik verkies en aanmoedig, help ook nie veel om verkeerde neigings te voorkom nie.
Daar is 'n woord vir "sagte" mans, 'n wussy, maar alhoewel ek saamstem dat 'n ja okay, nee okay, ja baas nie die ideale man is nie VOEL 'n vrou eerder aangetrokke tot mishandelaars, rokjagters en die tipe mans wat feitlik verseker seerkry vir haar gaan beteken. Ekself kan seker as 'n wussy geklassifiseer word omdat ek my 100% gee om HAAR en my gesin gelukkig te maak en nie worry oor sport of vriende of watookal nie. Of sy wil dans of fliek of by huis sit, drink of nie drink nie is ek okay daarmee MAAR dit beteken beslis nie SY of enigiemand dra die broek nie en as EK 'n besluit neem en vas daarby staan, wat gewoonlik ALTYD in haar of die gesin se belang is, dan sal daar gou agtergekom word ek buig my knie voor niemand, niemand nie.
Tog, wat ek rondom my sien en met die BAIE vrouens wat ek al gehelp het, vir wie ek 'n morele, emosionele en sielkundige pilaar en raadgewer is (dikwels ook finansiele steun), is hulle getroud met wat ek as gemors beskou en GLAD nie in of die vrou of kinders se belang is nie. So was EK al gelos vir 'n man waaroor daardie persoon jare later nog kla en wat dinge doen wat ek nooit in der ewigheid sou doen nie. In een geval het 'n vrou bitter baie seergekry al, 'n paar keer en tussen ons het dinge uitstekend uitgewerk sonder die geringste probleem in daardie tydperk, net om my te los en met iemand uit te gaan wat haar net weereens seergemaak het. (Ek het 'n vermoede dat sy my weens 'n eksterne faktor gelos het maar dit is 'n totaal ander onderwerp).
In geheel gesien sukkel die goeie, liefdevolle en ordentlike mans om 'n vrou te kry terwyl die gemors nooit 'n tekort het aan letterlik 'n SLAGOFFER nie en my punt met hierdie artikel is, HOEKOM?
Is dit nie in 'n mate OOK die vrouens se skuld deur TEVEEL op aantrekkingskrag en GEVOEL staat te maak in plaas van hulle brein nie? WAT is aantrekkingskrag en gevoel anders as liggaamlik genereer deur die vrystelling van hormone en so aan? 'n Mens VOEL tog baie, baie keer in jou lewe aangetrokke tot iemand of is daar 'n "spark" maar dit is tog nie liefde nie.
Liefde is 'n daad, 'n werkwoord en net soos die Bybel se geloof sonder die daad is nutteloos, net so is liefde sonder die daad nutteloos en dit is JUIS daarom dat vrouens met gemors as 'n man soveel meer aan hom vasklou want sy bedien hom soos 'n slaaf en daardeur groei die liefde soos as mens dag en nag 'n plant water gee MAAR as mens ophou om die plant water te gee, dan gaan daardie plant mettertyd dood en hoeveel sterker en mooier sal die plant nie wees as jy dieselfde vir 'n goeie plant doen nie?
Ons is gou om te sê die nie-blankes pluk nou die vrugte van hulle keuses, van swak leiers kies maar wat van ons wat nie net tevrede is met gevoellose en gemors mans nie maar dit letterlik aanmoedig want DIT is die seine wat uitgestuur en op gereageer word. Om gewild te wees onder vrouens, behandel hulle soos jou onderdane en vloerlappe want as jy hulle respekteer en met liefde en sorg behandel kom jy nerens nie.